Um helgina , 8. og 9. maí , koma margir íbúar Fljótsdalshéraðs væntanlega til með að taka til hendinni í görðum sínum og næsta nágrenni . Veðurspáin er góð og því vænst góðrar þátttöku við hreinsun og fegrun umhverfisins . Íbúarnir eru ekki síður hvattir til að taka höndum saman og mynda hópa sem snyrta sitt nánasta umhverfi . Ef þörf er á aðstoð við að koma ófrágengnum svæðum utan einkalóða í ásættanlegt horf , má senda óskir þar um á freyr@egilsstadir.is . Gaman væri að fá myndir og frásagnir af hópum sem láta hendur standa fram úr ermum um helgina , sendar á netfangið fljotsdalsherad@fljotsdalsherad.is . Áformað er að birta úrval mynda og frásagna á heimasíðu Fljótsdalshéraðs eftir helgi , íbúum til hvatningar og upplyftingar .